CELEX: 62017TN0051
Language: ro
Date: 2017-01-27 00:00:00
Title: Cauza T-51/17: Acțiune introdusă la 27 ianuarie 2017 – Polonia/Comisia

20.3.2017   
            
            
               RO
            
            
               Jurnalul Oficial al Uniunii Europene
            
            
               C 86/31
            
         Acțiune introdusă la 27 ianuarie 2017 – Polonia/Comisia
   (Cauza T-51/17)
   (2017/C 086/41)
   Limba de procedură: polona
   
      Părțile
   
   
      Reclamantă: Republica Polonă (reprezentant: B. Majczyna, pełnomocnik)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei de punere în aplicare (UE) 2016/2018 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (JO 2016, L 312, p. 1) cât privește acea parte care exclude finanțarea de către Uniunea Europeană a sumelor de 38 984 850,50 euro și de 76 816 098,12 euro plătite de Republica Polonă prin agenția de plată acreditată;
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv întemeiat pe încălcarea articolului 52 alineatul (1) din Regulamentul (UE) nr. 1306/2013 (1), întrucât Comisia a aplicat o corecție financiară bazându-se pe constatări de fapt eronate și pe greșita interpretare a dreptului, în condițiile în care Republica Polonă a efectuat plățile conform dispozițiilor de drept al Uniunii.
               
                           —
                        
                        
                           Sumele excluse de la finanțarea de către Uniune în temeiul deciziei atacate au fost plătite în conformitate cu Regulamentul (CE) nr. 1234/2007 (2) și cu Regulamentul de punere în aplicare al Comisiei nr. 543/2011 (3), astfel încât sumele nu puteau fi excluse de la finanțare.
                        
                     
         
               2.
            
            
               Al doilea motiv întemeiat pe încălcarea articolului 52 alineatul (2) din Regulamentul (UE) nr. 1306/2013, întrucât cuantumul corecției forfetare aplicat era în mod vădit excesiv în raport cu eventualul risc de pierderi financiare din bugetul Uniunii.
               
                           —
                        
                        
                           Corecția forfetară de 25 % aplicată de Comisie este prea ridicată și depășește eventuala pierdere maximă care ar putea fi suportată din Fond. În plus, reclamanta se întemeiază pe Orientările VI/5330/97 privind calculul consecințelor financiare și declară că a respectat toate condițiile prevăzute în orientările menționate pentru a beneficia de aplicarea de către Comisie a unei cote procentuale mai reduse sau de neaplicarea corecției.
                        
                     
         
               3.
            
            
               Al treilea motiv întemeiat pe încălcarea articolului 52 alineatul (4) litera (a) din Regulamentul (UE) nr. 1306/2013, întrucât corecția forfetară a fost calculată pentru cheltuieli efectuate cu mai mult de 24 de luni înainte ca Comisia să notifice în scris statului membru vizat constatările inspecției.
               
                           —
                        
                        
                           În temeiul articolului 52 alineatul (4) litera (a) din Regulamentul (UE) nr. 1306/2013, finanțarea nu poate fi refuzată pentru cheltuielile efectuate cu mai mult de 24 de luni înainte ca Comisia să notifice în scris statului membru constatările inspecției.
                        
                     
         
      (1)  Regulamentul (UE) nr. 1306/2013 al Parlamentului European Și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO 2013, L 347, p. 549)
   
      (2)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (JO 2007, L 299, p. 1)
   
      (3)  Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (JO 2011, L 157, p. 1)